Document ID: /roh_data/filtered/fineweb-2-filterrobots_roh.jsonl.gz/19714

12 artistas ed artists da tut las regiuns linguisticas da la Svizra èn sa fatschentads cun la Val Bregaglia ed han creà differentas ovras artisticas. Quellas èn exponidas durant tut la stad en vischinanza da Nossa Dona e la serra da vallada Lan Müraia sur Promontogno en Val Bregaglia. Edifizis architectonics marcants ord ils temps romans che tutgan sper la villa da la barunessa Castelmur tar il vitg da Promontogno ed èn da grond’impurtanza per la Val.
Inspirà dal lieu
L’exposiziun d’art Biennale Bregaglia n’è betg l’unica exposiziun sut tschiel avert. Tuttina sa differenziescha ella dad autras. Tenor il president da l’associaziun projects d’art in Val Bregaglia, Davide Fogliada, èn tar quest’exposiziun numnadamain vegnidas creadas las ovras directamain al lieu e betg en ils ateliers dals artists. Ils artists sajan vegnids a visitar il lieu, han laschà s'inspirar ed han creà lur ovras.
Ils artists èn sa fatschentads cun la Val, la lingua, la Geografia e l’architectura da la Bregaglia ed han creà ovras adattadas a la natira da la Bregaglia.
Biennale Bregaglia
- La Biennale Bregaglia ha lieu fin l’onn 2024 trais giadas en la Val Bregaglia.
- L’exposiziun da quest onn dura anc fin ils 27 da settember enturn la baselgia Nossa Dona e la serrada da la vallada Lan Müraia sur il vitg da Promontogno.